hotchpotch/miracl-hf-unified huggingface dataset:
बलदेव
बलदेव (कार्तिक बदी १२, संवत् १८९७ विक्रमी --) हिन्दी के साहित्यकार और कवि थे।
इनका उपनाम 'द्विज बलदेव' था। इनका जन्म उत्तर प्रदेश के सीतापुर जिले के मानूपुर ग्राम में हुआ था। पिता ब्रजलाल अवस्थी कृषिकर्मी कान्यकुब्ज ब्राह्मण थे। 'द्विज बलदेव' ने प्रांरभ में ज्योतिष, कर्मकांड और व्याकरण की शिक्षा ली किन्तु काव्यरचना में प्रवृत्त होने के कारण काशी के स्वामी निजानंद सरस्वती से ३२ वर्ष की उम्र में काव्यशास्त्र की शिक्षा ग्रहण की। रामपुर, मथुरा (जि. सीतापुर) तथा इटौजा (जि. लखनऊ) के राजा इनके आश्रयदाता थे जिनके नाम पर इन्होंने ग्रंथों की रचनाएँ कीं। इन राजाओं से इन्हें पर्याप्त भूमि, धन और वाहन की प्राप्ति हुई। कविता ही इनकी जीवनवृत्ति थी। इनके पुत्र गंगाधर, 'द्विजगंग' भी अच्छी कविता करते थे।
'द्विज बलदेव' में प्रखर कवित्वप्रतिभा थी। अपने समृद्ध आशुकवित्व के बल पर समस्यापूर्तियाँ बड़ी जल्दी और अच्छी करते थे। इसीलिए समस्यापूर्ति के सबंध में 'द्विज बलदेव' की गर्वोक्ति थी -
'प्रतापविनोद' (र.का.सं. १९२६); 'शृंगार-सुधाकर' (सं. १९३०); 'मुक्तमाल'; 'रागाष्टयाम' और समस्या प्रकाश (सं. १९३१-३२); 'शृंगार-सरोज' (सं. १९५०); 'हीरा जुबिली और चंद्रकला काव्य' (सं. १९६३); 'प्रेमतरंग' (सं. १९५८); 'बलदेव विचारार्क' (सं. १९६२)। अंतिम ग्रंथ का अधिकांश गद्य में है जिसमें कवि ने विविध विषयों पर अपने विचार प्रकट किए हैं।
विधि दर्शन
विधिदर्शन (Philosophy of law) दर्शनशास्त्र तथा विधिशास्त्र की वह शाखा है जो 'कानून क्या है?', 'विधिक वैधता की कसौटी क्या है?', 'विधि तथा नैतिकता में क्या सम्बन्ध है?' आदि प्रश्नों पर विचार करती है।
सांविधिक कानून
सांविधिक विधि या सांविधिक कानून (Statutory body या statute law) विधायिका द्वारा निर्मित तथा लिखित रूप में मौजूद कानूनों को कहते हैं। (अलिखित/मौखित/परम्परागत कानूनों को नहीं)
भालचन्द्र जोशी
भालचंद्र जोशी (जन्म 17 अप्रैल 1956) हिन्दी साहित्यकार हैं।
भालचन्द्र जोशी पेशे से इंजीनियर हैं और उन्होंने अंग्रेज़ी साहित्य में एम॰ए॰ भी किया है।
द मेकिंग ऑफ इंडिया
द मेकिंग ऑफ इंडिया एम॰ जे॰ अकबर द्वारा लिखित एक पुस्तक है। इस पुस्तक में उन्होंने जवाहर लाल नेहरु के बारे में लिखा है।
संसदीय समिति
भारतीय संसद का बहुत सा काम सभा की समितियों द्वारा निपटाया जाता है, जिन्‍हें संसदीय समितियां कहते हैं। संसदीय समिति से तात्‍पर्य उस समिति से है, जो सभा द्वारा नियुक्‍त या निर्वाचित की जाती है अथवा अध्‍यक्ष द्वारा नाम-निर्देशित की जाती है और अध्‍यक्ष के निदेशानुसार कार्य करती है तथा अपना प्रतिवेदन सभा को या अध्‍यक्ष को प्रस्‍तुत करती है। समिति का सचिवालय लोक सभा सचिवालय द्वारा उपलब्‍घ कराया जाता है।
आधुनिक युग में संसद को न केवल विभिन्‍न और जटि‍ल प्रकार का, बल्‍कि मात्रा में भी अत्‍यधिक कार्य करना पड़ता है। संसद के पास इस कार्य को नि‍पटाने के लि‍ए सीमित समय होता है। इसलिए संसद उन सभी विधायी तथा अन्‍य मामलों पर, जो उसके समक्ष आते हैं, गहराई के साथ विचार नहीं कर सकती।
अपनी प्रकृति के अनुसार संसदीय समितियां दो प्रकार की होती हैं: स्‍थायी समितियां और तदर्थ समितियां। स्‍थायी समितियाँ स्‍थायी एवं नियमित समितियां हैं जिनका गठन समय-समय पर संसद के अधिनियम के उपबंधों अथवा लोक सभा के प्रक्रिया तथा कार्य-संचालन नियम के अनुसरण में किया जाता है। इन समितियों का कार्य अनवरत प्रकृति का होता है। वित्‍तीय समितियां, विभागों से संबद्ध स्‍थायी समितियां (डीआरएससी) तथा कुछ अन्‍य समितियां स्‍थायी समितियों की श्रेणी के अंतर्गत आती हैं। तदर्थ समितियां किसी विशिष्‍ट प्रयोजन के लिए नियुक्‍त की जाती हैं और जब वे अपना काम समाप्‍त कर लेती हैं तथा अपना प्रतिवेदन प्रस्‍तुत कर देती हैं, तब उनका अस्‍तित्‍व समाप्‍त हो जाता है। प्रमुख तदर्थ समितियां विधेयकों संबंधी प्रवर तथा संयुक्‍त समितियां हैं। रेल अभिसमय समिति, संसद भवन परिसर में खाद्य प्रबंधन संबंधी संयुक्‍त समिति इत्‍यादि‍ भी तदर्थ समितियों की श्रेणी में आती हैं।
मोटे तौर पर संसदीय समितियों के नि‍म्‍नलि‍खि‍त श्रेणियों में रखा जाता है:
सुखबीर (गायक)
सुखबीर एक आधुनिक पंजाबी पॉप गायक हैं। इन्हें प्रिंस ऑफ पॉप भी कहा जाता है। इनका गाना सौदा खरा खरा काफी प्रसिद्ध हुआ था।
सुखबीर सिंह बादल
सुखबीर सिंह बादल पंजाब के वरिष्ठ राजनीतिज्ञ हैं। वे पंजाब के पूर्व मुख्यमंत्री श्री प्रकाश सिंह बादल के पुत्र हैं।
सादिया देहलवी
सादिया देहलवी(जन्म: 1957) एक भारतीय लेखिका, स्तंभकार और समाज सेविका हैं। बतौर स्तंभकार वे उर्दू, हिंदी और अंग्रेजी अखबारों और पत्रिकाओं, खासकर हिन्दुस्तान टाईम्स तथा फ्रंटलाइन (पत्रिका) से जुड़ी हुई हैं। वह अजमेर के ख्वाजा गरीब नवाज़ और दिल्ली के हजरत निजामुद्दीन औलिया के समर्पित भक्तों में से एक हैं। वे वह कट्टरपंथी इस्लाम की आलोचना के लिए जानी जाती है। उन्होने "अम्मा एंड फैमिली" के साथ-साथ कई टेलीविजन कार्यक्रमों और वृत्तचित्रों की पटकथा लिखी है।
शाज़ तमकनत
शाज़ तमकनत उर्दू के एक प्रसिद्ध शायर थे। उन जन्म 1933 में हैदराबाद में हुआ था तथा निधन उसी शहर में 1985 को हुआ था। आधुनिक उर्दू कविता में शाज़ तमकनत अपने समय के सुप्रसिद्ध कवियों में स्वयं को दर्ज करवाते हैं। दखन के नामी-गिरामी शायरों में शाज़ का शुमार होता है। पारम्परिक और आधुनिक कविता के बीच जिस सेतु का निर्माण शाज़ तमकनत ने किया वह स्वयं में एक युग की स्वीकृति लिये हुए है। इनकी ग़ज़लों और नज़्मों में जहाँ निजी ज़िन्दगी के दुख-दर्द दिखाई देते हैं वहीं उनका दुख सार्वजनीन आत्मचेतना के रूप में अनुभव किया जा सकता है।
फातिमा ज़कारिया
फातिमा ज़कारिया (अँग्रेजी/कोंकणी: Fatima Zakaria) एक भारतीय महिला पत्रकार हैं। वे दैनिक समाचार पत्र मुंबई टाइम्स और टाइम्स ऑफ इंडिया के रविवारीय डेस्क की संपादक रह चुकी हैं।वर्तमान में वे ताज होटल की आंतरिक पत्रिका "ताज" की संपादक हैं।उनका कार्यालय मुंबई में कोलाबा नमक जगह पर स्थित ताजमहल पैलेस एंड टॉवर में है।
भारत सरकार ने उन्हे वर्ष 2006 में पद्म श्री से सम्मानित किया।
१९८१ यूईएफए कप फाइनल
१९८१ यूईएफए कप फाइनल एक फुटबॉल मैच था, जो इंग्लैंड के इप्सविच टाउन और नीदरलैंड के एजेड के बीच दो चरण मे खेला गया था। इप्सविच टाउन फाइनल समग्र पर 5-4 से जीता।
एटी एंड टी
AT&T (Amercican Telephone and Telegraph Company) एक तकनीकी समूह है जो इलेक्ट्रॉनिक्स और संचार के क्षेत्र में काम करती है। इसने शुरुआती प्रोग्रामिंग और यूनिक्स के विकास में योगदान दिया था।
ईयन मर्डोक
एक कंप्यूटर प्रोग्रामर और डेबियन लिनक्स के संस्थापक। इसके बाद सन (SUN) में काम और फिर ओराकल द्वारा सन को ग्रहण करने के बाद सन से इस्तीफ़ा। परड्यू विश्वविद्यालय के कंप्यूटर स्नातक।
मैट ज़िमरमन
मैथ्यू ज़िम्मरमान एक मुक्त स्रोत सॉफ़्टवेयर विकासकर्ता हैं। इन्होंने ऊबुंतू प्रोजैक्ट में अपना महत्वपूर्ण योगदान दिया है।
सोलहवीं लोक सभा
सोलहवीं लोक सभा के सदस्य 2014 के आम चुनाव के बाद चुने गए हैं जो कि 7 अप्रैल 2014 से 12 मई 2014 के मध्य 9 चरणों में संपन्न हुए थे। ये चुनाव भारतीय चुनाव आयोग द्वारा कराये गए। परिणाम 16 मई 2014 को आये। भारतीय जनता पार्टी (जो कि राजग का हिस्सा है) ने 543 में 282 सीटें प्राप्त कर पूर्ण बहुमत प्राप्त किया। भाजपा के प्रधानमंत्री पद के उम्मीद्वार नरेन्द्र मोदी ने 26 मई 2014 को भारत के पन्द्रहवें प्रधानमंत्री के रूप में शपथ ली। भारतीय राष्ट्रीय कांग्रेस को महज 44 सीटों से संतोष करना पड़ा। इस लोक सभा का पहला सत्र 4 जून से 11 जुलाई 2014 के मध्य हुआ। सोलहवीं लोक सभा विपक्ष का नेता कोई नहीं होगा क्योंकि भारतीय संसद के नियमानुसार, इस पद को पाने के लिए किसी दल के पास कम से कम लोक सभा के कुल सदस्यों का 10% सदस्य होना आवश्यक है। भारतीय राष्ट्रीय कांग्रेस के पास वर्तमान में 44 सीटें हैं जबकि ऑल इण्डिया अन्ना द्रविड़ मुनेत्र कड़गम के पास 37 सीटें हैं।विश्लेषित ५४२ सदस्यों में से, ४४३ (८२%) के पास या अधिक की परिसम्पत्तियाँ हैं। १५वीं लोक सभा में, विश्लेषित ५२१ सदस्यों, ३०० (५८%) सदस्यों के पास या अधिक की परिसम्पत्तियाँ थी।
प्रति सदस्य औसत परिसम्पत्तियाँ हैं (२००९ में, यह आंकड़ा ) था।
लालजी वर्मा
लालजी वर्मा (जन्म 5 जनवरी 1955) बहुजन समाज पार्टी से भारतीय राजनेता हैं। वर्तमान में वो अम्बेडकर नगर के कटेहारी से उत्तर प्रदेश के विधायक हैं।
वर्मा का जन्म भारतीय राज्य उत्तर प्रदेश के मोहीद्दिनपुर के एक गाँव में 5 जनवरी 1955 को कुर्मी हिन्दू परिवार में हुआ।
वर्मा का विवाह शोभवती वर्मा से हुआ जिनके एक पुत्र और दो पुत्रियाँ हैं। उनके पुत्र ने 14 मार्च 2018 को आत्महत्या कर ली।
शिगेरू बान
शिगेरू बान (अँग्रेजी: Shigeru Ban,जापानी भाषा: 반 시게루, जन्म: 1957) एक जापानी और अंतरराष्ट्रीय वास्तुकार है, जो वास्तुकारिता में अपने अभिनव काम के लिए विश्व प्रसिद्ध है, विशेष रूप से पुनर्नवीनीकरण और कुशलता से आपदा पीड़ितों के घर बनाने में उन्हें महारत हासिल है। उन्हें वास्तुकला और डिजाइन की रूपरेखा के क्षेत्र में नवीन आविष्कारों तथा प्रक्षेपण के लिए 21 वीं सदी के वास्तुकारों में अँग्रेजी पत्रिका टाइम द्वारा शामिल किया गया था।
बान को वर्ष 2014 में वास्तुकला में उल्लेखनीय योगदान हेतु विश्व प्रसिद्ध प्रिज़कर आर्किटेक्चर प्राइज़ प्राप्त हुआ है। यह पुरस्कार प्राप्त करने वाले वे विश्व के 37 वें व्यक्ति हैं। बान का जन्म 1957 में टोक्यो,जापान में हुआ था। वे टोक्यो यूनिवर्सिटी ऑफ आर्ट और साउथ कैलिफोर्निया इंस्टीट्यूट ऑफ आर्किटेक्चर से विद्यालीय शिक्षा ग्रहण करने के बाद कूपर यूनियन्स स्कूल ऑफ आर्किटेक्चर से 1984 में स्नातक की परीक्षा उत्तीर्ण की। बान के लिए उसके काम का महत्वपूर्ण विषय है "अदृश्य संरचना"। यही कारण है कि वे खुलकर अपने संरचनात्मक तत्वों को व्यक्त नहीं करते है, बल्कि डिजाइन में उसे शामिल करने हेतु चुनते है। बान को आधुनिक सामग्री और तकनीक में कोई दिलचस्पी नहीं है, बल्कि उसके निर्माण के पीछे की अवधारणा की अभिव्यक्ति में सर्वाधिक दिलचस्पी है। इसलिए वे जान-बूझकर इस अभिव्यक्ति को अपनी रचनात्मकता में व्यक्त करते हैं।
वास्तुकला के क्षेत्र में बान के योगदान के कई आयाम है। सबसे पहले वह एक जापानी वास्तुकार है, जो निर्माण उद्योग की रचनात्मकता की दिशा में परंपरागत जापानी वास्तुकला के "सार्वभौमिक तत्वों" को सर्वाधिक महत्व देते हैं। वहीं दूसरी ओर उन्हें वास्तुकला के अंतर्राष्ट्रीय मानक के अनुरूप भवन निर्माण आकृति में महारत हासिल है। सेंटर पोम्पिडौ मेट्ज़, फ्रांस और कार्डबोर्ड कैथेड्रल, क्राइस्ट चर्च,न्यूजीलैंड उनकी महत्वपूर्ण रचना है।
प्रिज़कर प्राइज़
प्रिज़कर आर्किटेक्चर प्राइज़ एक जीवित वास्तुकार को उसके विश्वस्तरीय उल्लेखनीय योगदान हेतु प्रतिवर्ष दिया जाने वाला अंतर्राष्ट्रीय शीर्ष पुरस्कार है। इस पुरस्कार की स्थापना 1978 में जय ए॰ प्रिज़कर और उनकी पत्नी कैंडी के द्वारा हयात फाउंडेशन के बैनर तले की गई और इसे वास्तुकला का विश्व स्तरीय पुरस्कार की श्रेणी में नामित किया गया। इस पुरस्कार के अंतर्गत प्राप्तकर्ता को US$100,000 की धनराशि प्रदान की जाती है। यह अंतर्राष्ट्रीय स्तर का एक लाइफटाइम अचीवमेंट पुरस्कार है, जो निर्माण उद्योग में नोबेल पुरस्कार के समान माना जाता है।
खमाज ठाट
खमाज ठाट भारतीय संगीत पद्धति के दस ठाटों में से एक हैं। यह एक राग है। यह संपूर्ण षाडव है। इसका वादी स्वर गांधार और संवादी निषाद है। आरोह में ऋषभ वर्जित है। निषाद शुद्ध, अवरोह कोमल और अन्य सभी स्वर शुद्ध लगते हैं। यह राग शृंगारप्रधान है। इसके गाने का समय रात्रि का द्वितीय पहर बताया गया है।
१९८२ यूईएफए कप फाइनल
१९८२ यूईएफए कप फाइनल एक फुटबॉल मैच था, जो स्वीडन के आईएफके गोटेबोर्ग और पश्चिम जर्मनी के हैम्बर्गर के बीच दो चरण मे खेला गया था। गोटेबोर्ग फाइनल समग्र पर 4-0 से जीता।
मंजू क़मरैदुल्ल्ही
मंजू क़मरैदुल्ल्ही (अंग्रेजी: Manju Qamar-aid-ullāhī,1908–1983) एक उर्दू नाटककार, नाट्य पटकथाकार और शायर थे। उनका जन्म 1908 में चन्नापटना, कर्नाटक में हुआ था उन्होंने हैदराबाद डेक्कन में अपने कैरियर की शुरुआत की थी। उन्होंने सामाजिक और ऐतिहासिक महत्व के विभिन्न नाटकों को उर्दू में लिखा। उनके नाटकों में से अधिकांश, रवींद्र भारती में मंचन किये गए, जो हैदराबाद में कला प्रदर्शन का प्रमुख केंद्र है। हैदराबाद डेक्कन के सातवें निज़ाम मीर उस्मान अली ख़ान के शासनकाल के दौरान उन्होंने विभिन्न नाटकों का मंचन उनके अतिथि के रूप में किया और सम्मानित भी हुए.
वस्तु विक्रय अधिनियम 1930
वर्तमान युग व्यापार और वाणिज्य का युग है। इस युग में प्रतिदिन अनेकों व्यापारिक अनुबंध किए जाते हैं। वस्तु विक्रय अनुबंध को कानून में एक विशेष प्रकार का अनुबंध माना जाता है। 1930 से पूर्व वस्तु-विक्रय से संबंधित नियम भारतीय अनुबंध अधिनियम 1872 की धारा 76 से 123 में शामिल थे। ये व्यवस्थाएं व्यापारिक परिस्थितियों के परिवर्तन के कारण पर्याप्त नहीं थे। अतः भारतीय संसद ने वस्तु-विक्रय अनुबंध की पेचीदगी और महत्व को देखते हुए सन् 1930 में वस्तु-विक्रय से संबंधित प्रावधानों को भारतीय अनुबंध अधिनियम से समाप्त करके एक पृथक वस्तु-विक्रय अधिनियम बनाया। यह अधिनियम भारतीय वस्तु-विक्रय अधिनियम 1930 था।
1963 में एक संशोधन के द्वारा 'भारतीय' शब्द को हटा दिया गया। अतः अब इसका नाम 'वस्तु-विक्रय अधिनियम' है। इसके संबंध में निम्न व्यवस्थाएं हैं-
इंदिरा कला संगीत विश्वविद्यालय
इन्दिरा कला संगीत विश्‍वविद्यालय की स्‍थापना खैरागढ़ रियासत के 24वें राजा विरेन्‍द्र बहादुर सिंह तथा रानी पद्मावती देवी द्वारा अपनी राजकुमारी 'इन्दिरा' के नाम पर उनके जन्‍म दिवस 14 अक्‍टूबर 1956 को की गई थी।
कहा जाता है कि राजकुमारी को संगीत का शौक था। राजकुमार की बाल्याकाल में ही असमय मृत्‍यु के बाद राजा साहब और रानी साहिबा ने स्‍वर्गवासी राजकुमारी के शौक को शिक्षा का रूप देकर अमर कर दिया। प्रारंभ में इन्दिरा संगीत महाविद्यालय के नाम से इस संस्‍था का प्रारंभ महज़ दो कमरों के एक भवन में किया गया, जिसमें 4-6 विद्यार्थी एवं तीन गुरु हुआ करते थे। इस संस्‍था के बढ़ते प्रभाव और लगातार छात्रों की वृद्धि से रानी साहिबा ने इसे अकादमी में बदलने का निर्णय लिया और फिर यह संस्‍था इन्दिरा संगीत अकादमी के नाम से जानी जाने लगी। साथ ही एक बड़े भवन की भी व्‍यवस्‍था की गई जिसमें कमरों की संख्‍या ज्‍यादा थी। समय के साथ धीरे धीरे संगीत के इस मंदिर का प्रभाव और बढ़ता गया।
इसी बीच राजा साहब व रानी साहिबा मध्‍य प्रदेश राज्‍य के मंत्री बनाये गये। तब उन्‍होंने इसे विश्‍वविद्यालय के रूप में स्‍थापित किये जाने का प्रस्‍ताव तत्‍कालीन मुख्‍यमंत्री पं.रवि शंकर शुक्‍ल के समक्ष रखा, जिसे उन्‍होंने स्‍वीकार कर लिया और समस्‍त औपचारिकताओं के पश्‍चात् राजकुमारी इन्दिरा के जन्‍म दिवस 14 अक्‍टूबर 1956 को इन्दिरा कला संगीत विश्‍वविद्यालय की विधिवत् स्‍थापना कर दी गई। इसका उद्घाटन प्रियदर्शिनी इन्दिरा गांधी जी द्वारा स्‍वयं खैरागढ़ आकर किया गया और विश्‍वविद्यालय के प्रथम कुलपति के रूप में श्री कृष्णक नारायण रातन्ज नकर जी नियुक्त किये गये।
ललित कला के क्षेत्र में यह एक अनोखा प्रयास था। इस विश्‍वविद्यालय हेतु राजा साहब व रानी साहिबा ने अपना महल 'कमल विलास पैलेस' दान कर दिया। यह विश्‍वविद्यालय आज भी इसी भवन से संचालित हो रहा है। यहां ललित कलाओं के अंतर्गत गायन, वादन, नृत्‍य, नाट्य तथा दृश्‍य कलाआें की विधिवत् शिक्षा दी जाती है। इनके अतिरिक्‍त हिन्‍दी साहित्‍य, अंग्रेजी साहित्‍य आैर संस्‍कृत साहित्‍य विषय भी अध्‍ययन हेतु उपलब्‍ध हैं। प्राचीन भारतीय इतिहास एवं संस्‍क़ति एवं पुरातत्‍व विभाग भी इस विश्‍वविद्यालय का एक महत्‍वपूर्ण विभाग है, साथ ही साथ एक संग्रहालय जिसमें विभिन्‍न कालों की मूर्तियां तथा सिक्‍कों का संग्रहण कर प्रदर्शनार्थ रखा गया है।
यहाँ आने वाले छात्रों में भारत के विभिन्‍न प्रदेशों के अतिरिक्‍त अन्‍य देशों जैसे श्रीलंका, थाईलैण्‍ड, अफगानिस्‍तान आदि से भी छात्र बड़ी संख्‍या में संगीत की शिक्षा ग्रहण करने प्रतिवर्ष आते हैं। साथ ही समय-समय पर विश्‍वविद्यालय द्वारा राष्‍ट्रीय व अंतर्राष्‍ट्रीय सेमीनार, वर्क शॉप, सांस्‍कृतिक कार्यक्रम आदि का आयोजन संस्‍क़ति मंत्रालय के सहयोग से किये जाते रहे हैं जिसमें देश व विदेश के ख्‍याति‍लब्‍ध कलाकार, विद्वान, विषय विशेषज्ञ व संगीताचार्य अपने वक्‍तव्‍य एवं संगीत से संबंधित ज्ञान विश्‍वविद्यालयीन विद्यार्थियों के साथ साझा करते हैं।
यहां संगीत संकाय (हिन्‍दुस्‍तानी गायन व वादन तथा कर्नाटक गायन व वादन), नृत्‍य संकाय (कत्‍थक, भरतनाट्यम्, आेडिसी), लोक संगीत संकाय, दृश्‍यकला संकाय (चित्रकला, मूर्तिकला व छापाकला), हिन्‍दी विभाग, संस्‍कृत विभाग, अंग्रेजी विभाग, म्‍यूजिकोलॉजी, प्राचीन भारतीय इतिहास आदि विभाग हैं। इन विभागों में डिप्‍लोमा स्‍तर की शिक्षा से लेकर पीएच.डी. व डी.लिट्. तक शिक्षा की पूर्ण सुविधाजनक व्‍यवस्‍था है। अध्‍ययन हेतु विशाल ग्रन्‍थालय है जिसमें हजारों की संख्‍या में पुस्‍तकें, ऑडियो, विडियों का संग्रह उपलब्‍ध है।
ति॰क॰ शिवशंकरण
ति॰ क॰ शिवशंकरण या टी॰ के॰ शिवशंकरण (, 30 मार्च 1925 – 26 मार्च 2014), भारतीय राज्य तमिलनाडु से तमिल लेखक एवं समालोचक थे। उन्हें मुख्यतः उनके नाम के प्रथम अक्षरों ति॰ का॰ सी के नाम से ही जाना जाता है। इनके द्वारा रचित एक समालोचना मतिम्मुरैक्ल पेट्टिकळ  के लिये उन्हें सन् २००० में साहित्य अकादमी पुरस्कार (तमिल) से सम्मानित किया गया। शिवशंकरण का जन्म तिरूनेलवेली में हुआ। उनका प्रथम कार्य साहित्यिक जरनल "ग्राम ऊझियां" सन् १९४७ में प्रकाशित हुआ। वो भारतीय कम्युनिस्ट पार्टी (भाकपा) के सदस्य थे और उनका राजनीतिक उन्मुखीकरण मार्क्सवाद की और था।
यशवंत चित्ताल
यशवंत विठोबा चित्ताल (३ अगस्त १९२८ - २२ मार्च २०१४) अग्रणी कन्नड़ कथा लेखक थे। उन्होंने अपने कार्य "पुरुषोत्तम" के लिए अकादमी पुरस्कार प्राप्त किया।
उनका जन्म कर्नाटक के उत्तर कन्नड़ जिले के हनेहल्ली नामक स्थान पर हुआ। उन्होंने अपनी प्रथमिक शिक्षा अपने गाँव के विद्यालय से एवं उच्च शिक्षा "गिब्ब्ज़ हाई स्कूल, कुमता" से १९४४ में पूर्ण की।
१९८३ यूईएफए कप फाइनल
१९८३ यूईएफए कप फाइनल एक फुटबॉल मैच था, जो बेल्जियम के अन्देर्लेछ्त् और पुर्तगाल के बेनफिका के बीच दो चरण मे खेला गया था। अन्देर्लेछ्त् फाइनल समग्र पर 2-1 से जीता।
दिल बहादुर लामा
दिल बहादुर लामा नेपाली कांग्रेस (प्रजातांत्रिक) के नेता और पूर्व नेपाल पुलिस महानिरीक्षक थे। वो १९९९ के चुनाव में नेपाली कांग्रेस की ओर से नेपाली प्रतिनिधि सभा के लिए चुने गये थे। २००१ में उन्हें शेर बहादुर देउवा मंत्रीमण्डल में सहायक मंत्री के रूप में शामिल किया गया।
२५ मार्च २०१४ को नुवाकोट में उनका निधन हो गया।
हिदायतुल्लाह राष्ट्रीय विधि विश्वविद्यालय
हिदायतुल्लाह राष्ट्रीय विधि विश्वविद्यालय () भारत के पहले मुस्लिम मुख्य न्यायाधीश मुहम्मद हिदायतुल्लाह के नाम पर छत्तीसगढ़ के नया रायपुर में वर्ष २००३ में की गई। यह विधि विश्वविद्यालय विश्वविद्यालय अनुदान आयोग द्वारा यूजीसी अधिनियम १९५६ के सेक्शन २(एफ) के तहत अनुदान प्रदान करने वाले विश्वविद्यालय की सूची में शामिल है। विश्वविद्यालय को बार काउंसिल ऑफ इंडिया द्वारा मान्यता प्रदान की गई है। छत्तीसगढ़ उच्च न्यायालय के मुख्य न्यायाधीश जस्टिस पीआर रामचंद्र मेनन विश्वविद्यालय के कुलाधिपति हैं। वर्तमान कुलपति प्रो. (डॉ.) वीसी विवेकानंदन हैं, जिन्होंने ११ सितंबर २०१९ को पदभार ग्रहण किया। इसके पहले कुलाधिपति ने १४ अगस्त को बैनेट यूनिवर्सिटी, नोयडा के स्कूल ऑफ लॉ के डीन डॉ. वीसी विवेकानंदन को कुलपति के तौर पर नियुक्त करने का आदेश जारी किया था।
विश्व भ्रमण टिकट
विश्व भ्रमण टिकट (अँग्रेजी: A round-the-world ticket, संक्षेप में RTW ticket) यात्रियों के लिए एक अपेक्षाकृत कम कीमत में विश्व भ्रमण हेतु सक्षम बनाने वाला माध्यम है। यह योजना कुछ समय के लिए ही अस्तित्व में है। पूर्व के दिनों में आम तौर पर कई महाद्वीपों पर विमान सेवाओं के बीच विपणन समझौतों के माध्यम से ही इस योजना की पेशकश की जाती रही है, जबकि अब स्काई टीम, स्टार एलायंस और वनवर्ल्ड जैसी विशेषज्ञ ट्रैवल एजेंसियां एयरलाइंस गठबंधनों के माध्यम से उपभोक्ताओं की जरूरतों के अनुरूप अनुकूलित यात्रा में मदद की पेशकश कर रही हैं।
यूनिक्स उपकरणों की सूची
ये यूनिक्स तंत्र पर अक्सर प्रयोग में आने वाले कमांडस (आदेश) की सूची है। यूनिक्स प्रोग्रामर्स इसके प्रयोग करते रहते हैं - यूनिक्स पर आधारित अन्य तंत्रों, यानि लिनक्स, बीएसडी इत्यादि पर भी ये सब रहते हैं।
फ़ॉर्मूला वन विश्व चैम्पियन
फ़ॉर्मूला वन विश्व चैम्पियन रहे ड्राईवरों की वर्षवार सूची इस प्रकार है:
सेबस्तियन वेट्टल
सेबस्तियन वेट्टल(जन्म: 3 जुलाई 1987)) जर्मनी के एक सुविख्यात फ़ॉर्मूला वन ड्राईवर हैं व २०१० से अब तक लगातार विश्व चैम्पियन हैं। उन्हें इस खेल के आज तक के महानतम खिलाड़ियों में स्थान दिया जाता है।
बांग्लादेश जमात-ए-इस्लामी
यह बांग्लादेश का एक राजनीतिक दल है।
भारत विभाजन से पहले 1941 में बनी जमात-ए-इस्लामी के संस्थापक सैयद अबुल अला मौदूदी थे। विभाजन के बाद यह पाकिस्तान चले गए और फिर पार्टी के पूर्वी धड़े से बांग्लादेश जमात ए-इस्लामी का जन्म हुआ।
जमात-ए-इस्लामी देश की सबसे बड़ी इस्लामी राजनीतिक पार्टी है। 1971 में होने वाली स्वतंत्रता युद्ध में इस दल ने पाकिस्तान का समर्थन किया था। बाद में यह बांग्लादेश के इस्लामिकरन के प्रयास में जुटकर एक सक्रिय दल के रूप में उभरी। साल 2010 में अंतरराष्ट्रीय अपराध ट्रिब्यूनल ने पार्टी के आठ नेताओं को 1971 युद्ध के अपराध का दोषी पाया। भारत में बाबरी मसजिद गिराने के बाद पार्टी के नेताओं और छात्र संगठन पर बांग्लादेश में हिन्दू-विरोधी दंगे भड़काने का भी आरोप है।
बांग्लादेश की एक अदालत ने जमात-ए-इस्लामी का पंजीकरण रद्द कर दिया, जिससे भविष्य में यह दल चुनावों में हिस्सा नहीं ले सकेगा।
कम्युनिस्ट पार्टी ऑफ बांग्लादेश
यह बांग्लादेश का एक राजनीतिक दल है।
कम्युनिस्ट पार्टी ऑफ बांग्लादेश और अन्य वामपंथी पार्टियाँ समय-समय पर प्रशासनिक शुधार की माँग करती आई हैं और धार्मिक कट्टरता का विराध करती रही हैं। यही वजह से कम्युनिस्ट पार्टी ऑफ बांग्लादेश के कार्यालयों पर धार्मिक कट्टरता समर्थक दलों के हमले होते रहे हैं।
राहत इन्दौरी
राहत इन्दौरी (1 जनवरी 1950 – 11 अगस्त 2020 ) एक भारतीय उर्दू शायर और हिंदी फिल्मों के गीतकार थे। वे देवी अहिल्या विश्वविद्यालय इंदौर में उर्दू साहित्य के प्राध्यापक भी रहे। 11 अगस्त 2020 को पूर्णहृद्रोधव से उनका निधन हो गया।
राहत का जन्म 1 जनवरी 1950 को इंदौर में रफ्तुल्लाह कुरैशी और मकबूल उन निशा बेगम के यहाँ हुआ था। इनके पिता वस्त्र कारख़ाने के कर्मचारी थे। ये अपने माता पिता की चौथे संतान थे। राहत जी की दो बड़ी बहनें थी, जिनके नाम तहज़ीब और तक़रीब थे। उनके एक बड़े भाई अकील और एक छोटे भाई आदिल हैं। परिवार की आर्थिक स्थिति बुरी होने के कारण उन्हें कई समस्याओं का सामना करना पड़ा। 10 साल की उम्र में ही उन्होंने साइन चित्रकारी का कार्य आरंभ किया। उनकी प्रारंभिक शिक्षा नूतन स्कूल इंदौर में हुई। उन्होंने इस्लामिया करीमिया कॉलेज इंदौर से 1973 में अपनी स्नातक की पढ़ाई पूरी की और 1975 में बरकतउल्लाह विश्वविद्यालय, भोपाल से उर्दू साहित्य में एमए किया। इसके बाद उन्होंने बरकतुल्ला विश्वविद्यालय से उर्दू साहित्य में स्नातकोत्तर की पढ़ाई की और उन्होंने 1985 में मध्य प्रदेश के भोज विश्वविद्यालय से उर्दू साहित्य में पीएचडी की शिक्षा पूरी की। "उर्दू मुख्य मुशायरा" नामक उनकी थीसिस के लिए उन्हें सम्मानित भी किया गया था।
राहत इंदोरी ने अपने शुरुवाती दिनों में इंद्रकुमार कॉलेज, इंदौर में उर्दू साहित्य का अध्यापन कार्य शुरू किया। आगे चल‌कर उन्होंने मुशायरों पर ध्यान दिया। अपनी प्रतिभा के कारण उन्हें यहां जल्दी ही ख्याति प्राप्त हुई। कुछ ही समय में वें उर्दू साहित्य के प्रसिद्ध शायर बन गए। वें खेलकूद में भी प्रवीण थे, वे स्कूल और कॉलेज स्तर पर फुटबॉल और हॉकी टीम के कप्तान भी रह चुके थे। वह केवल 19 वर्ष के थे जब उन्होंने अपने कॉलेज के दिनों में अपनी पहली शायरी सुनाई थी।
10 अगस्त 2020 को उन्हें कोरोनावायरस के लिए सकारात्मक पाया गया और उन्हें मध्य प्रदेश के इंदौर के अरबिंदो अस्पताल में भर्ती कराया गया था। जहां 11 अगस्त 2020 को उनका निधन हो गया क्योंकि उनके निधन से पहले उन्हें पूर्णहृदरोध का सामना करना पड़ा था।
रवीन्द्र प्रभात
रवीन्द्र प्रभात (जन्म: ५ अप्रैल १९६९) भारत के हिन्दी कवि, कथाकार, उपन्यासकार, व्यंग्यकार, स्तंभकार, सम्पादक और ब्लॉग विश्लेषक हैं। उन्होंने लगभग सभी साहित्यिक विधाओं में लेखन किया है परंतु व्यंग्य और गज़ल में उनकी प्रमुख उपलब्धियाँ हैं। १९९१ में प्रकाशित अपने पहले गज़ल संग्रह "हमसफर" से पहली बार वे चर्चा में आये। लखनऊ से प्रकाशित हिन्दी दैनिक 'जनसंदेश टाईम्स' और 'डेली न्यूज एक्टिविस्ट' के वे नियमित स्तंभकार रह चुके हैं।
इनका जन्म ५ अप्रैल १९६९ को महींद्वारा गाँव, सीतामढ़ी जनपद, बिहार के एक मध्यमवर्गीय ब्राह्मण परिवार में हुआ। इनकी प्रारंभिक शिक्षा बेला परिहार के राजकीय प्राथमिक विद्यालय और सीतामढ़ी के ओरियंटल मध्य विद्यालय, मथुरा उच्च विद्यालय तथा राधा कृष्ण गोएनका कॉलेज में हुई। इन्होने बाबा साहेब भीमराव अंबेडकर बिहार विश्वविद्यालय मुजफ्फरपुर से भूगोल के साथ स्नातक प्रतिष्ठा की पढ़ाई पूरी की और बाद में उत्तर प्रदेश राजर्षि टंडन मुक्त विश्वविद्यालय से पत्रकारिता और जनसंचार में स्नातकोत्तर डिग्री ली। प्रभात की पहली कविता 1987 में 'किसलय' में प्रकाशित हुई और तब से वे साहित्य की विभिन्न विधाओं में लेखनरत हैं। उनकी कवितायें और गज़लें आधा दर्जन से अधिक संकलनों में संकलित हैं। वे लखनऊ से प्रकाशित हिन्दी दैनिक 'जनसंदेश टाईम्स' और 'डेली न्यूज एक्टिविस्ट' के नियमित स्तंभकार रह चुके हैं, व्यंग्य पर आधारित उनका साप्ताहिक स्तंभ 'चौबे जी की चौपाल'काफ़ी लोकप्रिय रहा है। उनके व्यंग्य स्तंभ पर आधारित उपन्यास धरती पकड़ निर्दलीय प्रकाशित हुआ।
प्रभात हिन्दी चिट्ठाजगत में न्यु मिडिया विशेषज्ञ के रूप में जाने जाते हैं। उन्होंने हिन्दी ब्लॉग आलोचना का सूत्रपात किया है और हिन्दी ब्लॉगिंग का इतिहास लिखने वाले वे पहले इतिहासकार बने हैं।
वे ब्लॉग साहित्यिक पुरस्कार परिकल्पना सम्मान के संस्थापक हैं। यह सम्मान प्रत्येक वर्ष आयोजित अंतर्राष्ट्रीय हिन्दी ब्लॉगर सम्मेलन में देश-विदेश से आए चिरपरिचित ब्लॉगर्स की उपस्थिति में प्रदान किया जाता है। अबतक यह सम्मान समारोह नई दिल्ली, लखनऊ तथा काठमांडू, (नेपाल) में आयोजित हो चुके हैं।
द क्रॉनिकल्स ऑफ़ नार्निया: प्रिंस कैस्पियन
"द क्रॉनिकल्स ऑफ़ नार्निया: प्रिंस कैस्पियन" () २००८ में बनी अमरीकी रोमांचक-फंतासी फ़िल्म है जो इसी नाम की पुस्तक पर आधारित है व "द क्रॉनिकल्स ऑफ़ नार्निया" शृंखला की दूसरा प्रकरण है।
हिंदी डबिंग क्रेडिट्स सबूत।
गंगाराम चौधरी
गंगाराम चौधरी (१ मार्च १९२२ - २६ मार्च २०१४) एक भारतीय राजनीतिज्ञ थे। वो राजस्थान सरकार में मंत्री रह चुके हैं।
कुलदीप पवार
कुलदीप पवार (२४ दिसम्बर १९४९ – २४ मार्च २०१४) भारतीय सिनेमा के मराठी भाषा के अभिनेता थे। वो मूल रूप से महाराष्ट्र के कोल्हापुर के रहने वाले थे। उन्हें उनके हास्य विनोद और कुछ नकारात्मक किरदारों के लिए जाना जाता है। उन्होंने "गुपचुप-गुपचुप", "शापित", "अरे संसार संसार" और "वजीर" जैसी कई प्रसिद्ध मराठी फिल्मों में अभिनय किया। टेलीविजन की दुनिया में उनको धारावाहिक "परमवीर" से प्रसिद्धि मिली। २४ मार्च २०१४ को गुर्दे की विफलता के कारण मुंबई के कोक्लाबेन अंबानी अस्तपताल में निधन हो गया। उनके निधन के समय उनके परिवार में उनकी पत्नी निलिमा और दो बच्चे हैं।
मधुपत्र
मधुपत्र या स्टीविया (Stevia) सूर्यमुखी कुल का एक पादप है।
इसका वानस्पतिक नाम स्टेविया रिबोडियाना है और यह एस्टेरेसी कुल का सदस्य है। यह पूर्वोत्तर पैराग्वे, अमेरिका, ब्राजील, जापान, कोरिया, ताइवान और दक्षिण-पूर्व एशिया में पाया जाता है। स्टेविया से रेबियाना नाम का शून्य-कैलोरी स्वीटनर तैयार किया जाता है जिसमें मुख्य रूप से स्टेवियोल ग्लाइकोसाइड होता है। स्टेविया में फ्लेविनोइड और टर्पीन भी प्रचुर मात्रा में पाए जाते हैं। इसके अन्य रासायनिक घटकों में स्टेवियोसाइड शामिल है जो दुनिया का सबसे मीठा प्राकृतिक स्वीटनर है। यह चीनी से 250 गुणा और सुक्रोज़ से 300 गुणा ज्यादा मीठा होता है। मुख्य रूप से स्टेविया की पत्तियों का इस्तेमाल होता है। यह दाँतों को सड़ने से बचाता है। दाँतों पर जमने वाली परत (प्लेक) को कम करता है। यह एक ऐसा स्वीटनर है जो दाँतों के लिए फायदेमंद होता है। स्टेविया मानसिक सजगता बढ़ाता है, थकान मिटाता है, पाचन क्रिया में सहायक होता है और रक्तदाब को ठीक करता है। स्टेविया का इस्तेमाल हर्बल उत्पादों को स्वादिष्ट और खुशबूदार बनाने में भी किया जाता है।
अमर सिंह (क्रिकेट खिलाड़ी)
लधाभाई नकुम अमर सिंह लोधा (4 दिसम्बर 1910 – 21 मई 1940) भारतीय टेस्ट क्रिकेट खिलाड़ी थे।
वो मध्यम-तेज गेंदबाज और नीचले क्रम के बल्लेबाज थे। अमर सिंह लोधा ने द्वितीय विश्व युद्ध से पूर्व भारत के लिए सात टेस्ट मैच खेले। उन्होंने इन खेलों में कुल २८ विकेट लिये। वो प्रथम भारतीय तेज गेंदबाज और ऑल-राउंडर तथा टेस्ट-कैप प्राप्त करने वाले प्रथम भारतीय थे। भारत की ओर से टेस्ट मैचों में अर्धशतक बनाने वाले वो प्रथम टेस्ट-क्रिकेट खिलाड़ी थे।
वेद प्रकाश मलिक
जनरल वेद प्रकाश मलिक कारगिल युद्ध के दौरान भारत के सेनाध्यक्ष थे।
यंगिस्तान
यंगिस्तान सैयद अहमद अफ़ज़ल निर्देशित २०१४ की बॉलीवुड फ़िल्म है। यह फ़िल्म २८ मार्च २०१४ को जारी की गई जिसमें मुख्य अभिनय भूमिका में जैकी भगनानी, नेहा शर्मा, फ़ारुख़ शेख़ और कायोज़ ईरानी हैं। फ़िल्म में भारतीय प्रधानमंत्री के बेटे अभिमन्यु (जैकी भगनानी) और अन्विता चौहान (नेहा शर्मा) के प्यार की कहानी के राजनैतिक असर की है। प्रधानमंत्री के निधन के बाद अभिमन्यु को प्रधानमंत्री बनना पड़ता है और इसी कारण उसके निजी जीवन में दिक्कते आना आरम्भ हो जाती हैं।
१९८४ यूईएफए कप फाइनल
१९८४ यूईएफए कप फाइनल एक फुटबॉल मैच था, जो इंगलैंड के टॉटनहम हॉटस्पर और बेल्जियम के अन्देर्लेछ्त् के बीच दो चरण मे खेला गया था। फाइनल समग्र पर 2-2 से समाप्त हुआ, लेकिन अंत में टॉटनहम हॉटस्पर पेनल्टी शूटआउट पर फाइनल 4–3 से जीता।
ढिश्कियाऊं
ढिश्कियाऊं २०१४ की बॉलीवुड एक्शन फ़िल्म है। इसके निर्देशक सनमजीत सिंह तलवार हैं। इरोज इंटरनेशनल के बैनर तले शिल्पा शेट्टी और उनके पति राज कुंद्रा इसके निर्माता हैं। इस फ़िल्म में मुख्य अभिनय भूमिका में सनी देओल, हरमन बावेजा और फ़िल्म पदार्पणकर्त्ता आयशा खन्ना ने किया है। फ़िल्म मुम्बई के अण्डरवर्ल्ड के बारे में है। फ़िल्म १० जनवरी २०१४ को जारी की जानी थी। लेकिन २८ मार्च २०१४ को जारी की जा सकी। फ़िल्म के चार गाने पदार्पणकर्त्ता पलाश मुछल द्वारा तैयार किये गये हैं जो बॉलीवुड का सबसे कम आयु का संगीत रचयिता हैं, उन्होंने यह कार्य केवल १८ वर्ष की आयु में किया।
यह फ़िल्म उच्च मध्यम वर्ग के परिवार के इकलौते पुत्र विकी (हरमन बावेजा) की कहानी है। विकी की मां का निधन हो जाता है है। पिता उसे समय नहीं देते हैं। ऐसे में मां की मौत के बाद वह अकेलापन महसूस करता है। प्यार और देखभाल की कमी उसे गैंगस्टर की दुनिया में धकेल देती है जहां उसके दिमाग की शांति मिलती है। गैंगस्टर की दुनिया उसकी मुलाकात लखवा (सनी देओल) से होती है।
फ़िल्म का फ़िल्मांकन मुम्बई और यूरोप में हुआ। फ़िल्म का प्रथम दृश्य १४ अक्टूबर २०१३ को जारी किया गया।
"ढिश्कियाऊं" का संगीत मुख्यतः पलाश मुछल द्वारा तैयार किया गया है। बोल सनमजीत सिंह तलवार द्वारा तैयार किये गये हैं।
१९८५ यूईएफए कप फाइनल
१९८५ यूईएफए कप फाइनल एक फुटबॉल मैच था, जो स्पेन के रियल मैड्रिड और हंगरी के वीडियोटन के बीच दो चरण मे खेला गया था। रियल मैड्रिड फाइनल समग्र पर 3-1 से जीता।
नाटो के महासचिवों की सूची
नाटो के महासचिव रक्षा गठबंधनों के निर्णय लेने वाले सर्वोच्च संगठन "उत्तरी अटलांटिक परिषद" (NAC) का अध्यक्ष होता है।
नाटो देशो ने प्रथम महासचिव का चुनाव ४ अप्रैल १९५२ को किया। उस समय से अब तक भिन्न तेरह राजनयिकों को आधिकारिक रूप से महासचिव बनाया जा चुका है। बीच में तीन कार्यवाहक महासचिव भी बनाये गये।
स्त्री हिस्टीरिया
स्त्री हिस्टेरिया महिलाओं में होने वाली बिमारी है।
जेन्स स्टोल्टेनबर्ग
जेन्स स्टोल्टेनबर्ग (जन्म १६ मार्च १९५९) नॉर्वेयाई राजनीतिज्ञ हैं। वो वर्ष २००० से २००१ और बाद में २००५ से २०१३ तक नॉर्वे के प्रधानमंत्री रह चुके हैं। वो वर्ष २००० से २०१४ तक नॉर्वे की लेबर पार्टी के अध्यक्ष रहे।
जेन्स स्टोल्टेनबर्ग का जन्म नॉर्वे के ओस्लो में स्टोल्टेनबर्ग परिवार में १६ मार्च १९५९ को हुआ। उनके पिता थोर्वाल्ड स्टोल्टेनबर्ग लेबर पार्टी से प्रसिद्ध राजनीतिज्ञ थे जो नॉर्वे के राजदूत, रक्षा मंत्री और वित्त मंत्री रहे। उनकी माँ एक पत्रकार थीं जो १९८० के दशक में विभिन्न सरकारों में राज्य-सचिव रहीं। स्टोल्टेनबर्ग १९६० से १९६३ तक तक सर्बिया में रहे क्योंकि उस समय उनके पिता योगस्लोविया में राजदूत थे।
स्टोल्टेनबर्ग की पत्नी का नाम इंग्रिड सुलेरूद है जिससे उनके एक पुत्र एवं एक पुत्री हैं। १९९० में उन्हें पहली बार प्रधानमंत्री ग्रो हार्लेम के द्वारा स्टेट सेक्रेटरी ऑफ इनवायरमेंट का प्रभार सौंपा गया। १९९३ में वे ओस्लो से संसद सदस्य चुने गए और उन्हे व्यापार व ऊर्जा मंत्री नियुक्त किया गया। १९९६ से १९९७ तक उन्होने देश के वित्त मंत्री का कार्यभार सँभाला।
जेन्स स्टोल्टेनबर्ग ४० साल की उम्र में वर्ष २००० में पहली बार प्रधानमंत्री नियुक्त किए गए थे, किन्तु उसी वर्ष हुये चुनाव में पराजय के साथ वे वर्ष २००५ तक विपक्ष के नेता रहे। उसके पश्चात उन्हें एक बार फिर एक गठबंधन सरकार को नेत्रत्व देने हेतु प्रधान मंत्री का उत्तरदायित्व सौंपा गया। वे इस पद पर अक्टूबर २०१३ तक रहे। उल्लेखनीय है, कि सितंबर २०१३ में हुए नार्वे के आम चुनाव में कंजरवेटिव पार्टी की जीत हुई और लेबर पार्टी की पराजय। इसप्रकार लेबर पार्टी की हार से देश में आठ वर्षो के सेंटर लेफ्ट शासन का अंत हो गया। करीब तीन चैथाई वोटों की गिनती के बाद कंजरवेटिव पार्टी की अगुवाई वाले चार पार्टियों के सेंटर राइट गुट ने संसद की 169 सीटों में से 96 पर जीत दर्ज की जबकि स्टोल्टेनबर्ग के तीन दलों के गठबंधन सेंटर लेफ्ट को 72 सीटें ही मिलीं।
वे वर्तमान में नार्वे की लेबर पार्टी के नेता के रूप में पार्टी के संसदीय दल के प्रमुख हैं।
२८ मार्च २०१४ को नाटो ने स्टोल्टेनबर्ग को ऐन्डर्स फोग़ रासमुसन का उत्तराधिकारी घोषित किया। वो १ अक्टूबर २०१४ से नाटो के महासचिव होंगे।
रॉबर्ट लॉकहार्ट
जनरल सर रॉबर्ट मैकग्रेगर मैकडोनाल्ड लॉकहार्ट (जन्म: 23 जून 1893) स्वतंत्र भारत के प्रथम थलसेनाध्यक्ष थे। वो 15 अगस्त 1947 से 31 दिसम्बर 1947 तक इस पद पर रहे।
नीदरलैंड राष्ट्रीय फुटबॉल टीम
नीदरलैंड राष्ट्रीय फुटबॉल टीम (), अंतरराष्ट्रीय फुटबॉल प्रतियोगिताओं में नीदरलैंड का प्रतिनिधित्व करती है और और राजसी डच फुटबॉल एसोसिएशन (केएनवीबी) द्वारा नियंत्रित किया जाती है। टीम लोकप्रिय ओरञे के रूप में जानी जाती है और कभी कभी टीम हॉलैंड के रूप में भी जानी जाती है।
डच कभी फाइनल जीतने के बिना सबसे अधिक विश्व कप के फाइनल में खेलने के लिए रिकॉर्ड पकड़ हुआ है। वे 1974, 1978 और 2010 के विश्व कप में दूसरे स्थान पर रहे। वे 1988 में यूईएफए यूरो जीता है। 1970 के दशक में उनकी सफलता के शिखर पर, टीम टोटल फुटबॉल की अपनी महारत के लिए मशहूर थी।
ओ तेरी
ओ तेरी अतुल अग्निहोत्री निर्देशित, पुल्कित सम्राट, बिलाल अमरोही, सारा जेन डियास सारा लोरेन, और मंदिरा बेदी अभिनीत बॉलीवुड २०१४ की हास्य फ़िल्म है। फ़िल्म में पुल्कित सम्राट और बिलाल अमरोही ने पत्रकारों (संवाददाता) का अभिनय किया है जो एक बहुत बड़े घोटाले में फंस जाते हैं। फ़िल्म २८ मार्च २०१४ को प्रदर्शित की गई।
पीपी (पुल्कित सम्राट) और आनंद ईश्वरम देवदत्त सुब्रमण्यम अर्थात एड्स (बिलाल अमरोही) एक टीवी चैनल के लिए काम करते हैं। दोनों हमेशा कोई ना कोई गड़बड़ कर देते हैं जिसके लिए उनकी बॉस मॉनसून (सारा जेन डियास) उन्हें हमेशा डांटती फ़टकारती रहती है। वो उन्हें हमेशा कोई धमाकेदार समाचार लाने को कहती है। एक दिन सीबीआई अफ़सर अविनाश त्रिपाठी (कुलदीप सरीन) की हत्या हो जाती है। इस हत्या के पीछे सत्ता पक्ष के सदस्य बिला ख़्वाजा (अनुपम खेर) और विपक्षी नेता भंवर सिंह किलोल (विजय राज़) का हाथ है। दोनों ही एक दूसरे को फंसाने के चक्कर में त्रिपाठी की लाश पीपी और एड्स की गाड़ी में उनके गुर्गे रख देते हैं और पुलिस उन दोनों के पीछे पड़ जाती है। दोनों ही बुरी तरह से डर जाते हैं लेकिन जब उन्हें ज्ञात होता है कि लाश एक सीबीआई अफ़सर की है तो उन्हें लगता है कि ये सुनहरा मौक़ा है अपनी बॉस को प्रभावित करने का। वो लाश के साथ अपनी बॉस के पास पहुंच जाते हैं लेकिन इससे पहले कि उनकी बॉस गाड़ी तक पहुंचकर लाश देख सके, लाश रहस्यमय तरीक़े से ग़ायब हो जाती है।
भारत के थलसेनाध्यक्ष
भारत के थलसेनाध्यक्ष (चीफ ऑफ आर्मी स्टाफ) भारत की थलसेना के सेनापति होते हैं। इस पद पर सामान्यतः जनरल पद के अधिकारी होते हैं।
वर्तमान में जनरल मनोज मुकुंद नरवणे इस पद पर आसीन हैं, जिन्होंने 31 दिसंबर 2019 को यह पद संभाला।
इस पद की स्थापना 1955 में भारतीय संसद द्वारा पारित "द कमांडर इन चीफ, आर्मी (चेंज इन डेसिगनेशन) एक्ट" के अंतर्गत हुई। इससे पूर्व इस पद का नाम कमांडर इन चीफ, आर्मी हुआ करता था। इनका कार्यालय दिल्ली की रायसीना हिल्स में स्थित केन्द्रीय सचिवालय के साऊथ ब्लॉक में है। इस पद पर नियुक्ति भारत के राष्ट्रपति द्वारा की जाती है। इस पद के कार्यकाल की समयसीमा है- अधिकतम 3 वर्ष या 62 वर्ष की आयु पूरी होने तक, जो भी पहले हो।
भारत की स्वतंत्रता के बाद से इस पद को सुशोभित करने वाले महानुभावों की सूची इस प्रकार है:
टीनेज म्यूटेंट निंजा टर्टल्स (२०१४ फ़िल्म)
टीनेज म्यूटेंट निंजा टर्टल्स (अंग्रेज़ी: Teenage Mutant Ninja Turtles) वर्ष 2014 की एक ही नामाधिकार की अमेरिकी 3डी साइंस फिक्शन और एक्शन-काॅमेडी प्रधान अंग्रेजी भाषा की फ़िल्म है। यह टीनेज म्युटेंट निंजा टर्टल्स फ़िल्म श्रंखला को रिबुट करती है, फिल्म को जोनाथन लिब्समैन ने निर्देशित किया है तथा अभिनय में शामिल है मेगन फाॅक्स, विल अर्नेट, विलियम फिचनर, पेट प्लाॅस्ज़ेक, जाॅनी नाॅक्सविले, एलन रिचस्टन, नाॅएल फिशर, जेरेमी हाॅवर्ड, डैनी वुडबर्न, टोनी शैलहाॅब और व्हुपी गोल्डबर्ग। फिल्म की घोषणा से पहले टीनेज म्युटेंट निंजा टर्टल्स के सह-रचयिता पीटर लेयर्ड ने अक्टूबर 2009 में निक्लोडियन को इसका अधिकार बेच दिया था। जिसे बतौर निर्माता निक्लोडियन मूविज़ और माईकल बे की निर्माण कंपनी प्लेटिनयम ड्युन्स और वितरक पैरामाउंट पिक्चर्स ने पेश किया।
फिल्म को अगस्त 8, 2014 में रिलीज किया गया। [5] समीक्षकों की नकारात्मक प्रतिक्रिया के बावजूद 'टीनेज म्युटेंट निंजा टर्टल्स' ने अपनी $125 मिलियन डाॅलर के बजट पर $493.3 मिलियन का व्यवसाय किया। वहीं इसके अगले सिक्विल 'टीनेज म्युटेंट निंजा टर्टल्स: आउट ऑफ शैडोज' की रिलीज की तारीख जून 3, 2016 में कर दी गयी है। [6][7]
शाहिदा हसन
शाहिदा हसन (उर्दू: شاهدا حسن अँग्रेजी: Shahida Hassan) पाकिस्तान से एक समकालीन उर्दू की शायरा हैं।
मुघनी अब्बासी
मुघनी अब्बासी (21 मार्च 1921 - 22 अक्टूबर 2000) भारत से एक उर्दू शायर, फ़िल्म निर्माता और पटकथा लेखक थे। उनका जन्म उत्तर प्रदेश के अमरोहा में हुआ था।
अफसर मौदूदी
सैयद महमूद हुसैन अफसर मौदूदी (1874-1948) भारत से एक उर्दू शायर और यूनानी चिकित्सा के चिकित्सक थे। वे प्रशंसित शास्त्रीय उर्दू शायर सैयद अहमद हुसैन फिदा के पुत्र थे।
जाँनिसार अख्तर
जाँनिसार अख्तर (उर्दू: جان نثار اختر;अंग्रेजी:Jan Nisar Akhtar, 18 फ़रवरी 1914 – 19 अगस्त 1976) भारत से 20 वीं सदी के एक महत्वपूर्ण उर्दू शायर, गीतकार और कवि थे। अख्तर साहब ने अलीगढ़ मुस्लिम यूनिवर्सिटी से सन 1935-36 में उर्दू में गोल्ड मेडल लेकर एम. ए. किया था। 1947 केेेेेे देश विभाजन के पहले एक ग्वालियर के विक्टोरिया कॉलेज में उर्दू के प्रोफेसर रहे और फिर सन 1956 तक भोपाल केे हमीदिया कॉलेज में उर्दू विभाग के अध्यक्षष पद पर रहे। उनका मानना था कि आदमी जिस्म से नहीं दिलों दिमाग से बुड्ढा होता है। पति पत्नी के नाम पर उनके द्वारा अनेक रुवारयां लिखी गई। सन 1976 में साहित्य अकादमी पुरस्कार से नवाजेेेेे गए अख्तर साहब के लिखे फिल्म अनारकली, नूरी, प्रेम पर्वत, रजिया सुल्तान, बाप रे बाप आदि फिल्म के गीतों ने धूम मचा दी थी।
उनके सुपुत्र जावेद अख्तर ने भी शायरी की दुनिया में बहुत नाम कमाया।
तरक्कीपसन्द शायरी को जिन शोअरा ने मालामाल किया उसमें एक नाम जाँनिसार अख्तर का भी है।
नेल्स हेनरिक एबल
नेल्स हेनरिक एबल (Niels Henrik Abel ; १८०३-१८२९ ई.) नार्वे के गणितज्ञ थे।
एबल पुरस्कार की शुरुआत 23 अगस्त 2001 में नॉर्वे के सबसे प्रसिद्ध गणितज्ञ “नील्स हेनरिक एबल” के सम्मान में हुई थी। तब से ही नॉर्वे सरकार द्वारा हर साल एक या एक से अधिक गणितज्ञों को दिया जाता है। इस पुरस्कार को प्राप्त करने वाले प्रथम व्यक्ति “जीन पियरे सेर्रे” थे, जिन्हें साल 2003 में गणित के कई हिस्सों जैसे टोपोलॉजी, बीजीय ज्यामिति और संख्या सिद्धांत को आधुनिक रूप देने के लिए  इस पुरस्कार से सम्मानित किया गया था। नॉर्वेजियन एकेडमी ऑफ साइंस एंड लेटर्स ने गणितज्ञ रॉबर्ट लांगलैंड्स को 2018 के लिए एबल पुरस्कार से सम्मानित किया है।उन्हें रिप्रेसेंटेशन थ्योरी से नम्बर थ्योरी को जोड़ने को अपने दूरदर्शी प्रोजेक्ट में उनकी महत्वपूर्ण भूमिका के लिए सम्मानित किया गया।
गणित में एबल पुरस्कार विजेताओं के नाम,वर्ष और उपलब्धि की सूची- नेल्स हेनरिक एबल का जन्म २५ अगस्त १८०३ ई. को हुआ। इनकी शिक्षा क्रिस्टिआनिया विश्वविद्यालय (ऑसलो) में हुई। १८२५ ई. में राजकीय छात्रवृत्ति पाकर ये गणित-अध्ययन के लिए जर्मनी और फ्रांस गए, परंतु आर्थिक कारणों से १८२७ ई. में इन्हें नार्वे लौटना पड़ा और वहाँ पर ६ अप्रैल १८२९ ई. को केवल २६ वर्ष की आयु में इनकी मृत्यु हो गई। इतने अल्प समय में भी गणित को आबेल ने अपूर्व देन दी है।
समीकरणों के सिद्धान्त में इन्होंने पंचघातीय व्यापक समीकरण के हल की असंभवता सिद्ध की; यह ज्ञात किया कि बीजगणित की सहायता से कौन-कौन से समीकरण हल किए जा सकते हैं और उस समीकरण को हल करने की विधि प्रदान की जिसे अब 'एबल का समीकरण' कहा जाता है। फलनों के सिद्धांत में इन्होंने दीर्घवृत्तीय फलनों (जिन्हें अब एबल के फलन कहते हैं) पर अनेक महत्वपूर्ण अनुसंधान किए। समाकलन (इन्टीग्रल कैलकुलस) में इनकी प्रसिद्ध देन वे अनुकल हैं जो अब 'एबल के अनुकल' कहलाते हैं। एबल के अति दीर्घवृत्तीय अनुकल इन्हीं के विशिष्ट रूप हैं।
जाभ्रा सॉफ्टवेयर
जाभ्रा सॉफ्टवेयर नीदरलैण्ड के एक सॉफ्टवेयर कम्पनी हैं।
धार्मिक विधि
धार्मिक विधि का अर्थ धार्मिक रस्में हैं जो विभिन्न धर्मों की मान्यताओं के अनुसार सम्पन्न होते हैं।
विश्वास के अनुसार धार्मिक विधि द्धारा संपन्न मंत्र-पूजा-हवन इत्यादि करने से हवन में उपयोग होने वाली सामग्री के कारण, वहाँ के वातावरण में शुभ ऊर्जा पैदा होती है। जिसके कारण कुछ समय के लिये सकारात्मक ऊर्जा में वृद्धि होती है।
चर्च कानून
चर्च कानून या कैनन लॉ (Canon law) उन नियम और कानूनों के समूह को कहते हैं जो चर्च आदि धार्मिक संस्थाओं के संचालन के लिए चर्च नेतृत्व द्वारा बनाए गये हैं।
चूँकि सामाज का एक वर्ग चर्च कानून को मानता है, इसलिए इस कानून का समाज और मानव रिश्तों पर गहरा प्रभाव पड़्ता है। इसी की एक मिसाल इंडियानापोलिस इपिस्कपल चर्च है जिसने अमरीका में समलैंगिक संबंधों को आशीर्वाद देने वाला अमरीका का सबसे बड़ा सम्प्रदाय बन गया है क्योंकि इस रिश्ते को वहाँ के समाज ने पहले ही स्वीकार कर लिया है।
यूरिया उपचार
सूखे चारे जैसे भूसा (तूड़ी), पुआल आदि में पौष्टिक तत्व लिगनिन के अंदर जकड़े रहते हैं जो पशु के पाचन तन्त्र द्वारा नहीं लिए जा सकते। इन चारों का कुछ रासायनिक पदार्थों द्वारा उपचार करके इनके पोषक तत्वों को लिगनिन से अलग कर लिया जाता है। इसके लिए यूरिया उपचार की विधि सबसे सस्ती तथा उत्तम है।
सामान्यत: धान और गेंहूँ का भूसा प्रचुर मात्रा में उपलब्ध रहता है। लेकिन इनमें पोषक तत्व बहुत कम होते हैं। प्रोटीन की मात्रा 4 प्रतिशत से भी कम होती है। भूसे का यूरिया से उपचार करने से उसकी पौष्टिकता बढती है और प्रोटीन की मात्रा उपचारित भूसे में लगभग 9 प्रतिशत हो जाती है। पशु को यूरिया उपचारित चारा खिलाने पर उसको नियमित दिये जाने वाल पशुआहार में 30 प्रतिशत तक की कमी की जा सकती है।0
एक क्विंटल सूखे चारे जैसे पुआल या तूड़ी के लिए चार किलो यूरिया का 50 किलो साफ पानी में घोल बनाते है। चारे को समतल तथा कम ऊंचाई वाले स्थान पर 3-4 मीटर की गोलाई में 6 इंच ऊंचाई की तह में फैला कर उस पर यूरिया के घोल का छिड़काव करते हैं। चारे को पैरों से अच्छी तरह दबा कर उस पर पुन: सूखे चारे की एक और पर्त बिछा दी जाती है और उस पर यूरिया के घोल का समान रूप से छिड़काव किया जाता है। इस तरह एक के ऊपर दूसरी तह बिछाकर 25 क्विंटल की ढेरी बनाकर उसे एक पोलीथीन की शीट से अच्छी तरह से ढक दिया जाता है। यदि पोलीथीन की शीट उपलब्ध न हो तो उपचारित चारे की ढेरी को गुम्बदनुमा बनाते हैं जिसे ऊपर से पुआल आदि से ढक दिया जाता है। उपचारित चारे को 3 सप्ताह तक ऐसे ही रखा जाता है जिससे उसमें अमोनिया गैस बनती है जो सामान्य चारे को पौष्टिक तथा पाच्य बना देती है। इसके बाद इस चारे को पशु को खालिस या फिर हरे चारे के साथ मिलाकर खिलाया जा सकता है।
1. उपचारित चारा नरम व स्वादिष्ट कोने के कारण पशु उसे खूब चाव से खाते हैं तथा चारा बर्बाद नहीं होता।
2. पांच या 6 किलों उपचारित पुआल खिलने से दुधारू पशुओं में लगभग 1 किलो दूध की वृद्धि हो सकती है।
3. यूरिया उपचारित चारे को पशु आहार में सम्मिलित करने से दाने में कमी की जा सकती है जिससे दूध के उत्पादन की लागत कम हो सकती है।
4. बछड़े/बच्छियों को यूरिया उपचारित चारा खिलाने से उनका बजन तेज़ी से बढता है तथा वे स्वस्थ दिखायी देते है।
(1) यूरिया का घोल साफ पानी में तथा यूरिया की सही मात्रा के साथ बनाना चाहिए।
(2) घोल में यूरिया पूरी तरह से घुल जानी चाहिए।
(3) उपचारित चारे को 3 सप्ताह से पहले पशु को कदापि नहीं खिलाना चाहिए।
(4) यूरिया के घोल को चारे के ऊपर समान रूप से छिड़काव चाहिए।
ब्रूक्स-भगत रपट
ब्रूक्स-भगत रपट (Henderson Brooks-Bhagat report) 1962 के भारत-चीन युद्ध से सम्बन्धित गोपनीय रपट है जिसे भारतीय सेना के दो अधिकारियों - लेफ्टिनेन्ट जनरल हेण्डर्सन ब्रुक्स और ब्रिगेडियर प्रेमिन्दर सिंह भगत, ने तैयार किया था। यह रपट दो भागों में थी जिसका प्रथम भाग २०१४ में आस्ट्रेलिया के साम्यवादी झुकाव वाले एक पत्रकार ने लीक कर दी।
लेफ्टिनेंट जनरल एंडरसन ब्रूक्स तथा ब्रिगेडियर पीएस भगत ने 1962 के युद्ध से संबंधित दस्तावेजों तथा परिस्थितियों की जांच की। 1963 में जांच रिपोर्ट प्रधानमंत्री नेहरू तथा उनके कुछ वरिष्ठ मंत्रियों को सौंप दी गई। रिपोर्ट सार्वजनिक नहीं की गई क्योंकि इसमें नेहरू पर ऐसे सवाल उठाए गए थे कि जिसका जवाब देना उनके लिए मुश्किल हो जाता। बाद में सीआईए की एक रिपोर्ट में कहा गया कि नेहरू सब जानते-बूझते हुए भी चीन के साथ संबंध बनाए रखने के लिए तत्पर थे। चीन के साथ संबंध बने रहें, इसलिए उन्होंने सीमा विवाद और बढ़ते मतभेदों पर देश को भी अंधेरे में रखा। ये रिपोर्ट किसी तरह से आस्ट्रेलियाई पत्रकार नेविले मैक्सवेल को मिल गई थी, जिसके आधार पर उन्होंने 'इंडियाज चाइना वार' नामक किताब भी लिखी।
आंखों देखी
आँखों देखी रजत कपूर निर्देशित एवं लिखित २०१४ की बॉलीवुड फ़िल्म है। फ़िल्म के निर्माता मनीष मुंद्रा हैं। फ़िल्म में मुख्य अभिनय भूमिका में संजय मिश्रा और रजत कपूर हैं। फ़िल्म २१ मार्च २०१४ को प्रदर्शित हुई।
राजा बाऊजी (संजय मिश्रा) एक अधेड़ उम्र का व्यक्ति है। बाऊजी और उसका भाई ऋषि रजत कपूर दिल्ली में निर्जन स्थान पर एक छोटे से घर में रहते हैं। बाऊजी का परिवार थोड़ा विस्तृत है जिसमें उनकी पत्नी हैं पुष्पा (सीमा पाहवा), उनकी बेटी रीटा (माया साराओ) और एक बेटा शम्मी (चंद्रचूड़ राय), ऋषि की पत्नी लता (तरनजीत कौर) और एक बेटा अशोक (चैतन्य महावर) हैं। रीटा अज्जू (नमित दास) नामक एक लड़के से प्यार करती है पर रीटा का परिवार इसके बिलकुल ख़िलाफ़ हैं क्योंकि लोग अज्जू के बारे में अच्छे विचार नहीं रखते हैं। परिवार के बड़े, रीटा को अज्जू से मिलने के लिए मना करते हैं और उससे दूर रहने के लिए कहते हैं पर रीटा के पिता बाऊजी सबको कहते हैं कि वो अज्जू के बारे में कही गई बातों पर यक़ीन न करें और आँखों देखी चीज़ों पर ही विश्वास करें।
सलीमा सुल्तान बेगम
सलीमा सुल्तान बेगम (23 फ़रवरी 1539 - 15 दिसम्बर 1612) सम्राट अकबर की पत्नी तथा मुगल साम्राज्य की महारानी थी। सलीमा पहले बैरम खां की पत्नी थीं और 1561 में उनकी हत्या के बाद, उनकी शादी सम्राट अकबर से हुई।
बेवकूफ़ियां
बेवकूफ़ियां नूपुर अस्थाना द्वारा निर्देशित, हबीब फ़ैसल द्वारा लिखित और यश राज फ़िल्म्स के बैनर तले आदित्य चोपड़ा द्वारा निर्मित २०१४ की भारतीय रूमानी हास्य फ़िल्म है। फ़िल्म में मुख्य अभिनय भूमिका में आयुष्मान खुराना और सोनम कपूर हैं। फ़िल्म का सिनेमा में प्रदर्शित होने वाला ट्रैलर ६ फ़रवरी २०१४ को जारी किया गया जिसपर समीक्षकों की प्रतिक्रिया उदासीन रही और फ़िल्म वांछित हलचल पाने में असफल रही। फ़िल्म संगीत १९ फ़रवरी २०१४ को जारी किया गया। फ़िल्म के संगीत को भी समालोचकों से मिलीजुली प्रतिक्रिया मिली। फ़िल्म १४ मार्च २०१४ को सिनेमाघरों में जारी की गई। इसने जारी होने के बाद प्रथम तीन दिन में कमाये।
यह फ़िल्म मोहित चड्ढा (आयुष्मान खुराना) और मायरा सहगल (सोनम कपूर) की प्रेमकहानी दिखाती है। दोनों अच्छी नौकरियों करते हैं लेकिन मायरा, मोहित से अधिक कमाती है। मायरा के पिता वी॰के॰ सहगल (ऋषि कपूर) एक सेवा निवृत आईएएस अफ़सर हैं। वो बेहद कड़क और उसूलों के पक्के इंसान हैं और अपनी बेटी के लिए उनके बड़े ऊंचे ख़्वाब रखते हैं। वो मायरा का विवाह किसी बेहद अमीर लड़के से करना चाहते हैं। इसी कारण जब मायरा, अपने पिता को मोहित के बारे में बताती है तो वो ख़ुश नहीं होते और उसे मोहित को रिजेक्ट करने के लिए उसके बारे में तमाम जानकारियां हासिल करने की ठान लेते हैं। इधर आर्थिक मंदी के कारण मोहित को अपनी नौकरी गंवानी पड़ती है। मायरा उसे सलाह देती है कि वो भूलकर भी अपनी इस नौकरी छूटने वाली बात उसके पिता को ना बताए वर्ना वो उनकी शादी के लिए कभी नहीं मानेंगे। इसी दौरान मोहित के ख़र्चे और उसके रहने का ख़र्च मायरा और मोहित का दोस्त (प्रताप हांडा) मिलकर उठाते हैं। बाद में परिस्थितियों का चक्र कुछ ऐसा चलता है कि मायरा के पिता को लगने लगता है कि मोहित ही उनकी बेटी के लिए सही पसंद है।
फ़िल्म दिसम्बर २०१२ में घोषित की गई। फ़िल्म हबीब फ़ैसल ("इशकज़ादे" से प्रसिद्ध व्यक्ति) ने लिखी और नूपुर अस्थाना ("मुझसे फ्रेंडशिप करोगी" से प्रसिद्ध) ने इसका निर्देशन किया।
आयुष्मान खुराना, सोनम कपूर और ऋषि कपूर को दिसम्बर २०१२ में फ़िल्म के लिए चुना गया। आयुष्मान और सोनम को एक दूसरे के साथ पहली बार युगल अभिनय जिसमें ऋषि कपूर, सोनम कपूर के पिता के अभिनय में हैं, चुना गया।
फ़िल्म का फ़िल्मांकन फ़रवरी २०१३ में दिल्ली और गुड़गंव में आरम्भ हुआ। फ़िल्म का कुछ भाग दुबई में भी फ़िल्माया गया।
फ़िल्म के गीतों की रचना रघु दीक्षित ने की है जबकि बिल अनविता दत्त द्वारा लिखे गये हैं। दीक्षित इससे पूर्व अस्थाना की पिछली फ़िल्म "मुझसे फ्रेंडशिप करोगी" में संगीत रचयिता रह चुके हैं। फ़िल्म में ओ हीरिये अतिरिक्त गीत है।
ओ हीरिये
"ओ हीरिये"(हिन्दी:ओ, प्रियतम) एक भारतीय अभिनेता और गायक हैं जिन्होंने इस गीत का निर्माण भी किया है। यह प्रथम गैर-फ़िल्म एकल गीत है जो २०१२ की फ़िल्म "विकी डोनर" के गाने "पानी दा रंग" और "नौटंकी साला!" के "साडी गली", "तू ही तो" के बाद इतना लोकप्रिय हुआ। गीत का लेखन कार्य आयुष्मान खुराना ने अपने सहयोगी और दोस्त रोचक कोहली के साथ किया है। गाना पंजाबी में गाया गया है।
आयुष्मान के अनुसार "'पानी दा रंग' और 'साड्डी गली' में भावनाएं बहुत अधिक थीं। यह (ओ हीरिये) एक बेहद खुशनुमा और प्यारभरा गाना है।" यह गाना आयुष्मान खुराना के जन्मदिन पर यशराज फ़िल्म्स म्यूज़िक द्वारा जारी किया गया। जोलो (Xolo) एंड्रॉयड फोन से जुड़ी एक स्वदेशी मोबाइल विनिर्माण कम्पनी है जिसने आयुष्मान खुराना को कम्पनी का ब्रांड एम्बेसडर चुना है; इस कम्पनी ने इस गाने के निर्माण में आयुष्मान का सहयोग किया है।
गीत का निर्देशन अशिमा छिब्बर ने किया है जिन्होंने २०१३ की फ़िल्म मेरे डैड कि मारुती का भी निर्देशन किया है जबकि सिनेमेटोग्राफर आदिल अफ़सर द्वारा फ़िल्माई गई है और रिज़वान मैपले द्वारा सम्पादित किया गया है।
गुलाब गैंग
गुलाब गैंग बॉलीवुड की २०१४ की एक हिन्दी भाषा में बनी फ़िल्म है। फ़िल्म में सहारा मूवी स्टूडियोज़ भरत शाह और बनारस मीडिया वर्क्स की 'गुलाब गैंग' एक सामाजिक कार्यकर्ता रज्जो (माधुरी दीक्षित) की कहानी है जो एक गांव में रहती है और 'गुलाब गैंग' नाम के औरतों के एक दल की मुखिया है।
अप्रैल 2014 में 61वें राष्ट्रीय फिल्म पुरस्कारों में इस फिल्म को सामाजिक मुद्दों से जुड़ी सर्वश्रेष्ठ हिंदी फिल्म का पुरस्कार मिला।
क्वीन (फ़िल्म)
क्वीन वायाकॉम 18 मोशन और फैंटम फ़िल्म्स के बैनर तले बनी हास्य नाटक फ़िल्म है। इसका निर्देशन विकास बहल ने किया है।
एस॰ मल्लिकार्जुनैया
एस॰ मल्लिकार्जुनैया (26 जून 1931 – 13 मार्च 2014) भारत की चौदहवीं लोकसभा के एक सांसद थे। वो कर्नाटक राज्य के तुमकुर से निर्वाचित भारतीय जनता पार्टी (भाजपा) के निर्वाचित सदस्य थे।
वो दसवीं लोकसभा (1991–1996) में लोकसभा के उपाध्यक्ष रहे। वो तुमकुर से 1991, 1998 और 2004 में सांसद रहे। उन्होंने कर्नाटक विधान सभा के लिए 19711991 तुमकुर से विधायक बनकर अपना राजनीतिक जीवन आरम्भ किया। वो भारतीय जन संघ के राज्य अध्यक्ष भी रहे।
उनका १३ मार्च २०१४ को तुमकुर में ८२ वर्ष की आयु में हृदयघात के कारण निधन हो गया।
मिस लवली
मिस लवली आशिम अहलूवालिया निर्देशित २०१२ की बॉलीवुड की एक हिन्दी नाटक फ़िल्म है।
अप्रैल 2014 में 61वें राष्ट्रीय फिल्म पुरस्कारों में इस फिल्म को सर्वश्रेष्ठ डिजाइन के लिए पुरस्कार मिला।
रियो २
रियो २ (अंग्रेज़ी: Rio 2) एक ३डी २०१४ अमेरिकी कंप्यूटर एनिमेटेड संगीत कॉमेडी फिल्म है। यह रियो की अगली कड़ी है।
भारत के सिनेमाघरों में, इस फिल्म मूल अंग्रेजी संस्करण में जारी किया जाएगा। यह भी एक हिंदी डब संस्करण है, साथ ही एक तमिल और तेलुगू में डब संस्करण के रूप में अच्छी तरह से शामिल होंगे।
ब्लू और ज्वेल तो उनके परिवार अभी भी जिंदा है कि खोजने के लिए। लेकिन खलनायक हेक्टर उन्हें बुरी किस्मत होने की अनुमति का इरादा रखता है।..
१९८६ यूईएफए कप फाइनल
१९८६ यूईएफए कप फाइनल एक फुटबॉल मैच था, जो स्पेन के रियल मैड्रिड और जर्मनी के कोलोन के बीच दो चरण मे खेला गया था। रियल मैड्रिड फाइनल समग्र पर 5-3 से जीता।
द टेरिबल थंडरलिज़ार्डस
द तेर्रिब्ले थंडरलिजार्डस (अंग्रेज़ी: The Terrible Thunderlizards) एक सेगमेंट है उस पर कनाडा में प्रसारित और भाग के रूप में संयुक्त राज्य अमेरिका में की इक! स्रवगंजा प्रोग्रामिंग ब्लॉक पर। श्रृंखला मूल रूप से से बंद स्पिन के रूप में इरादा था इक! द कैट। सेगमेंट सितम्बर १९९३ में इक के दूसरे सत्र के शुरू में हवा के लिए माना जाता है, लेकिन कारण उत्पादन में देरी करने के लिए, यह नवंबर में शुरू किया गया था। तरह इक!, सेगमेंट भी के सहयोग से और के एक सह उत्पादन किया गया था।
यह कार्टून हिंदी में डब और भारत में दूरदर्शन के दूरदर्शन नेशनल पर प्रसारित किया गया, साथ साथ इक! द कैट।
कार्कासोन की एर्मज़ीन्द
कार्कासोन की एर्मज़ीन्द (; ; 972–1 मार्च 1058) दक्षिण फ्रांस की कुलीन महिला थीं। ये बार्सिलोना, ज़िरोना और ऊज़ोना के काउंट की पत्नी थीं। इनका बार्सिलोना के काउंट रमोन बोर्रेई (972–1017) से विवाह 993 में हुआ, जिनके साथ इनके तीन संताने हुईं। अपने पति की 1017 में मृत्यु के पश्चात 1018 में ये अपने पुत्र के लिए राज-प्रतिनिधि बन गईं।
कार्कासोन की एर्मज़ीन्द कार्कासोन के रोजर प्रथम की पुत्री थीं। इनका विवाह बार्सिलोना के काउंट रमोन बोर्रेई से 993 में हुआ था।
अपने पति के साथ-साथ ये भी राजनीतिक तौर पर सक्रिय थीं तथा सभाओं व अदालतों में हिस्सा लेती थीं। 1017 में इनके पति की मृत्यु हो गई व इसके एक वर्ष पश्चात इन्होने अपने जेष्ट पुत्र बैरंगुए रमोन प्रथम के लिए 1023 तक राजप्रतिनिधि का पद सम्भाला। इसके पश्चात इनकी राज-शक्तियों में वृद्धि होती चली गई। अपने पुत्र के विपरीत ये दक्षिण में मुसलमानों से युद्ध के पक्ष में थीं। इसके पीछे का एक बड़ा कारण राज्य के कुलीनों का इनके शासक पुत्र की शान्ति निति के प्रति असंतोष था।
1035 में अपने पुत्र की मृत्यु के पश्चात ये अपने पोते के लिए राजप्रतिनिधि बनीं और 1044 में उसके अभिषेक तक इस पद पर काबिज रहीं।
१९८७ यूईएफए कप फाइनल
१९८७ यूईएफए कप फाइनल एक फुटबॉल मैच था, जो स्वीडन के आईएफके गोटेबोर्ग और स्कॉटलैंड के डंडी यूनाइटेड के बीच दो चरण मे खेला गया था। गोटेबोर्ग फाइनल समग्र पर 2-1 से जीता।
१९८८ यूईएफए कप फाइनल
१९८८ यूईएफए कप फाइनल एक फुटबॉल मैच था, जो जर्मनी के बायर लेवरकुसेन और स्पेन के एस्पेनयॉल के बीच दो चरण मे खेला गया था। फाइनल समग्र पर 3-3 से समाप्त हुआ, लेकिन अंत में बायर लेवरकुसेन पेनल्टी शूटआउट पर फाइनल 3–2 से जीता।